open-index/open-wikipedia-markdown huggingface dataset:
Nakano, Tokyo

**Nakano** (中野区, なかのく, *Nakano-ku*) é un barrio especial da prefectura de Tokyo no Xapón. Está situado ao sur da rexión de Kantō e ao leste da prefectura, na zona metropolitana de Tokyo, e na parte leste da illa de Honshū. A súa superficie é de 15,59&nbsp;km², a poboación é de 314.934 habitantes (2009) e ten unha densidade de poboación de 20.200 h/km².

O barrio de Nakano limita cos barrios de Suginami, Nerima, Toshima, Shinjuku e Shibuya.

## Véxase tamén 
### Outros artigos 
* Barrios de Tokyo

### Ligazóns externas 
* Sitio web oficial do barrio de Nakano .
Liam Neeson

**William John "Liam" Neeson**, nado o 7 de xuño de 1952 en Ballymena, condado de Antrim (Irlanda do Norte) é un actor irlandés que acadou a fama por protagonizar o filme de Steven Spielberg *A lista de Schindler*. Dende aquela protagonizou numerosos filmes de éxito, como *Star Wars Episode I: The Phantom Menace*, *Taken*, *Taken 2*, *Michael Collins*, *Les Misérables*, *Batman empeza*, *Kinsey*, *Furia de titáns* e a serie *The Chronicles of Narnia*.

Foi nomeado a varios premios como o Oscar ó mellor actor, o BAFTA ó mellor actor e tres Globos de Ouro ó mellor actor dramático.

## Traxectoria 
Neeson fíxose coñecido pola interpretación de Oskar Schindler en ''Schindler's List* e afianzou a súa carreira interpretando a Michael Collins en *Michael Collins*, Qui-Gon Jinn in *Star Wars Episode I: The Phantom Menace*, Bryan Mills en *Taken* e Aslan en *The Chronicles of Narnia*. Actuou tamén en moitos outros filmes populares como *Darkman*, *Rob Roy*, *Kingdom of Heaven* ou *Batman empeza''.

## Filmografía 
## Notas 
## Véxase tamén 
### Ligazóns externas 
* Ficha na IMDb 
* Ficha en IBDB 
* Ficha na NNDB
Giant

miniatura|dereita|150px|Logotipo de Giant nunha bicicleta
**Giant Manufacturing Co. Ltd. (捷安特)**, coñecida habitualmente polo seu nome de marca **Giant**, é unha empresa taiwanesa de bicicletas, situada entre as maiores do mundo por produción. 
## Historia 
Fundada en 1972 en Tachia (Taichung), Giant comezou deseñando e fabricando pezas de bicicletas para o mercado local da illa (sobre todo para Schwinn e Nishiki. En menos dunha década (1980), consegue ser o maior fabricante do seu país e a partir de 1981 muda a súa estratexia: primeiro pasa a vender as súas propias bicicletas baixo unha marca de seu (Giant) e logo en 1986 comeza a exportar vendendo no estranxeiro (o primeiro mercado foron os Países Baixos. Nos seguintes anos prosegue a súa expansión e consegue distribución nos Estados Unidos (1987), o Xapón (1989), o Canadá e Australia (1991), e a China (1992). En 1996 dá un paso máis na súa expansión e abre factoría de produción propia nos Países Baixos, á que lle seguiría ao ano seguinte a factoría da China.

En 1994 saíu á bolsa, cotizando no mercado de valores de Taiwán.

## Mercado e números actuais 
O 70% das vendas de Giant (2007) baséase na venda de produtos propios, mentres que o 30% é deseño e produción para outras marcas. Nos produtos propios cobre todo o espectro do mercado de bicicletas: montaña, cidade, comepetición, encartables, eléctricas, estáticas etc. Distribúe produtos a máis de cincuenta países (10.502 tendas en xuño de 2007), e en 25 ten sede e está establecido como compañía.

Mentres que en 2000 producía 2,5 millóns de bicicletas ao ano, en 2007 as dúas vendas superaban xa os cinco millóns de bicicletas anuais, e obtivo un beneficio global de 820 millóns de dólares. Dobrar a produción foi posible sobre todo grazas á súa entrada no mercado chinés, cunha factoría que se dedica á produción de bicicletas no treito barato, mentres que o treito caro, onde se concentra a innovación, se produce entre Taiwán, Europa e América, de ciclismo en estrada. Tamén patrocina diversos equipos nacionais.

## Notas 
## Véxase tamén 
### Ligazóns externas 
* Web da corporación
Blackrock College RFC

O **Blackrock College Rugby Football Club** é un club de rugby irlandés do distrito de Blackrock, en Dublín. Foi fundado en 1882 por alumnos do Blackrock College. O equipo sénior milita na 1ª División da AIB League.

## Palmarés
***Leinster Senior League**
***Campión* 1975, 1982, 1983, 1991:  **4**
***Finalista* 1976:  **1**
***Leinster Club Senior Cup** 
***Campión*: 1937, 1939, 1957, 1961, 1983, 1988, 1992, 2000:**8**
***Finalista* : 1936, 1958, 1980, 1986: **4**
***Metropolitan Cup** 
***Campión*: 1929, 1938, 1962, 1975, 1976, 1977, 1984, 2001:**8**
***Finalista* : 1922, 1999: **2**
Tosashimizu

**Tosashimizu** (土佐清水市, とさしみずし, *Tosashimizu-shi*) é un concello da prefectura de Kōchi no Xapón. Está situado ao suroeste da rexión de Shikoku e ao extremo sur da prefectura, na illa de Shikoku. A súa superficie é de 266,56&nbsp;km², a poboación é de 16.889 habitantes (2009) e ten unha densidade de poboación de 63,4 h/km².

O concello de Tosashimizu limita cos concellos de Ōtsuki, Sukumo, Mihara e Shimanto.

## Cidades irmandadas 
*  Fairhaven (1987).
*  New Bedford (1987).
*  Tomigusuku (1993).
Nankoku

**Nankoku** (南国市, なんこくし, *Nankoku-shi*) é un concello da prefectura de Kōchi no Xapón. Está situado ao sueste da rexión de Shikoku e no centro-leste da prefectura, na illa de Shikoku. A súa superficie é de 125,35&nbsp;km², a poboación é de 49.926 habitantes (2009) e ten unha densidade de poboación de 398 h/km².

O concello de Nankoku limita cos concellos de Kōchi, Tosa, Motoyama, Kami e Kōnan.

## Cidades irmandadas 
*  Iwanuma, prefectura de Miyagi, Xapón (1973).
Illas Babar

As **illas Babar** son un arquipélago das Illas menores da Sonda, en Indonesia.

## Xeografía 
As illas Babar forman parte das Molucas e atópanse preto de 2000 quilómetros ao nordés de Iacarta, no mar de Banda a uns 500&nbsp;km ao sur da illa principal de Ambón e uns 500&nbsp;km ao norte de Australia. As coordenadas xeográficas son 7 ° 55 'S e 129 ° 45' E

O arquipélago ten unha superficie de aproximadamente 820&nbsp;km². Inclúe 6 grandes illas, a maior é Babar, cun diámetro de pouco máis de 30&nbsp;km. e unha altitude máxima de 750 m. A illa está cuberta en gran parte pola selva tropical, e é de orixe volcánica.

As illas máis grandes son:
 
**Babar*, a illa principal, duns 32&nbsp;km de diámetro,
**Dai* 
**Dawelor* 
**Dawera* 
**Masela* 
**Wetan*

As illas Babar teñen uns 5.000 habitantes, dividida en dous distritos *Babar North* e *Babar Southeast* ten algunhas aldeas dispersas ao longo da costa. 
 
Entre decembro e abril a choiva é tan abundante que o millo, bananas, mandioca e o arroz vermello crecen abundantemente, sen rego.

## Historia 
As illas Babar foron habitadas por melanesios probablemente xa ao redor do 1500 aC. Ao redor de 1623 fíxose cargo da área a *Vereena Oostindische Compagnie* (Compañía Holandesa das Indias Orientais).

Os Países Baixos mantiveron o control sobre as illas, fóra dun breve tempo durante a segunda guerra mundial, cando a zona foi ocupada polo Xapón, ata a independencia de Indonesia 1949.

330px|dereita
Asemblea Federal de Suíza

A **Asemblea Federal** (ou *parlamento*) é o poder lexislativo e a autoridade suprema de Suíza, sen prexuízo dos dereitos do pobo e dos cantóns.

A Asemblea está formada por dúas cámaras de igual importancia:
*o Consello Nacional, coñecida como a cámara baixa, representa ao pobo (200 deputados, repartidos proporcionalmente segundo a poboación de cada cantón).
*o Consello dos Estados, coñecida como a cámara alta, representa os cantóns (46 deputados, 2 por cantón e 1 por cada semi cantón sen importar a súa poboación.

Os dous Consellos reúnense separadamente a maior parte do tempo, aínda que calquera decisión require o acordo das dúas cámaras. Para algunhas decisións, como a elección do Consello Federal, do Chanceler da Confederación, dos xuíces do Tribunal federal ou do xeneral do exército en caso de guerra ou crise grave, as dúas cámaras reúnense simultaneamente. Xeralmente as dúas cámaras reúnense catro veces ao ano.

## Galería de imaxes

Ficheiro:Parlement of Bern.JPG|Pazo federal
Ficheiro:Chamber Swiss National Council.jpg|Sala do Consello Nacional
Ficheiro:Swiss Federal Assembly session, with spectators gallery.jpg|A Asemblea federal en sesión
Ficheiro:Swiss_National_Council_Session.jpg|O Consello Nacional en sesión
Ficheiro:Swiss Council of States Session.jpg|O Consello dos Estados en sesión

## Notas
## Véxase tamén
### Ligazóns externas
* Sitio oficial
Hugo Blanco

**Hugo César Blanco Manzo**, coñecido como **Hugo Blanco**, nado en Caracas o 25 de setembro de 1940 e finado en Caracas o 14 de xuño de 2015, foi un músico, compositor, intérprete e produtor venezolano. Autor de varias composicións de sona mundial, como *Moliendo Café* ou *Cumbia con arpa*. Tamén fixo algunhas incursións cinematográficas.

## Éxitos 
## Notas 
## Ligazóns externas 
* Biografía de Hugo Blanco en Boardsnet. 
* Biografía de Hugo Blanco en SACVEN.
Cascarilleiro

miniatura|250px|dereita|Cascarilla de cacao.
**Cascarilleiro** é un xentilicio non oficial co que se designa os habitantes da cidade galega da Coruña.

## Orixe
Segundo o xornalista coruñés Vicente Leirachá, o apelativo ten unha explicación histórica moi concreta.

O lexicógrafo Eladio Rodríguez González recolleu o xentilicio no seu *Diccionario enciclopédico gallego-castellano* do seguinte xeito:

## Notas
## Véxase tamén
### Outros artigos
*Picheleiro
Manolo Otero

**Manolo Otero**, nado en Madrid o 25 de xuño de 1942 e finado en São Paulo o 2 de xuño de 2011, foi un cantante español de orixe galega.

## Traxectoria 
Fillo dun cantante de ópera e zarzuela e dunha nai actriz, herda as influencias artísticas dos seus proxenitores. Manolo Otero é licenciado en Filosofía e Letras. Estivo casado con María José Cantudo, coa que tivo un fillo.

Deuse a coñecer no ano 1974 co seu primeiro álbum titulado *Todo el Tiempo del Mundo*. Entre as súas cancións máis coñecidas atópanse *María no más*, *Vuelvo a ti*, ou *Bella mujer*. Participou no filme *Juicio de faldas* (1969).

Morreu vítima dun cancro no fígado.

## Notas 
## Véxase tamén 
### Ligazóns externas 
* Ficha ficha na IMDb.
Economía de Paquistán

Paquistán é un país pobre e subdesenvolvido que sufriu con décadas de disputas políticas internas, baixos niveis de investimento estranxeiro e caída nos prezos das manufacturas. Confrontado con grandes déficits fiscais, alta inflación e perda de reservas internacionais, o Goberno concordou un programa de axuda do Fondo Monetario Internacional en novembro de 2008.

Entre o 2004 e o 2007 a economía creceu entre o 6% e 0 8% ao ano, grazas aos beneficios dos sectores industrial e de servizos, a pesar da escaseza de electricidade. A pobreza caeu 10% dende o 2001, e o Goberno aumentou os gastos co desenvolvemento nos últimos anos.

## Notas 
## Véxase tamén 
### Outros artigos 
* Casa da Moeda de Paquistán
Susaki

**Susaki** (須崎市, すさきし, *Susaki-shi*) é un concello da prefectura de Kōchi no Xapón. Está situado no centro-sur da rexión de Shikoku e no centro da prefectura, na illa de Shikoku. A súa superficie é de 135,46&nbsp;km², a poboación é de 25.165 habitantes (2009) e ten unha densidade de poboación de 186 h/km².

O concello de Susaki limita cos concellos de Nakatosa, Tsuno, Sakawa e Tosa.

## Cidades irmandadas 
*  Castanhal, Estado do Pará, Brasil (1979).
*  Tauranga, Bay of Plenty, Nova Zelandia (1997).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Susaki .
Banco Nacional Suízo

O **Banco Nacional Suízo** (en alemán: *Schweizerische Nationalbank*, en francés: *Banque nationale suisse*, en italiano: *Banca Nazionale Svizzera* e romanche: *Banca Naziunala Svizra*) é o principal banco suízo. Foi fundado en 1907 e ten a súa sede central en Berna.

## Véxase tamén 
### Outros artigos 
* Franco suízo
* Moedas do franco suízo
* Billetes do franco suízo
Eveline Widmer-Schlumpf

**Eveline Widmer-Schlumpf**, nada o 16 de marzo de 1956 en Felsberg, no cantón dos Grisóns, é unha avogada e política suíza, ex-membro da Unión Democrática do Centro e actual membro do Partido Burgués Democrático.

## Traxectoria
### Formación
Filla do antigo conselleiro federal Leon Schlumpf, creceu en Felsberg, comuna na que reside actualmente. En 1976, obtén o seu certificado de maturidade (bacharelato) no Gymnasium de Coira. Tralo cal comeza os seus estudos de dereito na Universidade de Zürich, obtendo a súa licenza en 1981 e o seu doutoramento en 1990.

Traballa como avogada e notaria entre 1987 e 1998, elixida paralelamente á corte do distrito de Trin desde 1985, a cal preside entre 1991 e 1997.

Membro do Gran Consello do cantón dos Grisóns de 1994 a 1998, antes de ser a primeira muller elixida no Consello de Estado do cantón dos Grisones en 1998, o cal preside en 2001 e 2005. É nai de tres fillos, dúas mulleres e un home. Desde maio de 2004, é membro do Consello do Banco Nacional Suízo e presidenta da Conferencia de directores cantonais de finanzas. Como tal, loita en 2004 contra o *paquete fiscal* proposto pola Confederación, proxecto que foi finalmente rexeitado en votación popular.

### Consello Federal
O 12 de decembro de 2007 por iniciativa do grupo parlamentario socialista-verde-demócrata, é elixida ao Consello Federal pola Asemblea federal, obtendo na segunda volta das eleccións 125 votos contra 115 votos de Christoph Blocher, conselleiro federal saínte, sen ser oficialmente candidata a este posto. Logo dalgunhas horas de suspensión da sesión, o parlamento federal deulle un prazo de reflexión até o 13 de decembro as oito da mañá para indicar se aceptaba ou non a súa elección. No momento indicado, Eveline deu a súa aceptación á proposta, converténdose na quinta muller en ser elixida no Consello Federal, e a terceira da lexislatura actual. O seu partido declarou que ao aceptar a súa elección, ela e o seu colega Samuel Schmid serían excluídos dos grupos parlamentarios, xa que a UDC pasou á oposición, algo nunca antes visto en Suíza.

O 1 de xuño a Unión Democrática do Centro decide excluír a sección grisoa do partido nacional, polo que o 16 de xuño os membros da devandita sección deciden formar un novo partido, chamado nun principio *Partido Burgués*, o cal sería renomeado máis tarde como *Partido Democrático Burgués*, trala creación da sección bernesa.

O 22 de setembro de 2008 Eveline Widmer-Schlumpf debe substituír a Hans-Rudolf Merz no departamento federal de Finanzas, debido a que este sufriu un ataque cardíaco.

## Notas
## Véxase tamén 
### Ligazóns externas
* ''CV d'Eveline Widmer-Schlumpf'', Departemento de finanzas do cantón dos Grisóns.
120 horas

***120 horas*** é unha novela de suspense e misterio, escrita por Luis Eduardo Matta e publicada no Brasil en 2005.

## Argumento 
Aurélio Marcondes Amorim é un científico brasileiro que, tras obter en Rusia a cobizada fórmula da bomba de hidróxeno, é asasinado en Damasco por axentes ligados ao goberno de Siria. A morte acontece en segredo, mais o irmán de Aurélio, Horácio, un amable arquitecto, dono dunha coñecida oficina de arquitectura do Río de Xaneiro en sociedade coa muller, despois dalgunhas semanas sen recibir noticias del, decide viaxar para localizalo, grazas ao coraxe infundido polo amigo Gabriel Karam. O paradoiro de Aurélio sempre fora un misterio desde que el saíra do Brasil, seis anos antes, na procura dunha vida no exterior.

*120 horas* é, tamén, a historia do físico Fauzi Abi Raad, casado coa estilista Randa Nohra, dona dun elegante establecemento de alta costura en Beirut, no Líbano, que ve o derrubamento do seu casamento por causa do seu envolvemento co sixiloso programa nuclear de Siria. Disposto a abandonar o traballo en nome do amor por Randa, Fauzi acaba afrontando a ira do réxime sirio e da súa grande aliada, a armadora libanesa Evelyn Wakim Pietrangeli, unha muller fría e sen escrúpulos, ligada á mafia rusa e que usa os seus navíos para transportar armamentos e material atómico para a Siria. Amargada coa decadencia da relación co marido, mais allea aos graves problemas del, Randa Nohra esmérase na organización dunha gran festa coa que celebrará os quince anos do seu establecemento ao outro mes nun hotel de luxo, en Beirut.

Mais un acontecemento inesperado múdao todo: Fauzi desaparece durante unha viaxe de helicóptero. El levaba consigo documentos importantes que detallaban as actividades clandestinas do programa nuclear sirio. Aparentemente disposto a se vingar dos anos de opresión que sufriu por parte dos sirios e, principalmente, da tiránica Evelyn Wakim, Fauzi pon en práctica un plan maquiavélico que culmina cunha chantaxe. A partir de aí, a trama dá sucesivas reviravoltas que levan ao descubrimento dunha gran conspiración en curso hai moitos meses. En paralelo a todo iso, Horácio e Gabriel avanzan na busca de Aurélio e se achegan á verdade dos segredos que o ligan ao réxime sirio e ao sucio imperio financeiro de Evelyn Wakim.

## Notas 
* Sinopse de *120 horas* no Website oficial de Luis Eduardo Matta (en portugués)
* Polzonoff Jr., Paulo (18 de decembro de 2005). **120 horas de diversão**. *Jornal do Brasil* - Caderno B, p. B10.
* Brasil, Ubiratan (9 de xaneiro de 2006). **Conspiração à brasileira**. *O Estado de São Paulo* - Caderno 2, pp. D1, D3.
* Cardoso, Fabio (Edición 15 - febreiro/marzo de 2006). **120 horas - suspense e ação à brasileira**. *Revista Città São Paulo*, p.&nbsp;21.
The Dubliners

**The Dubliners** é un grupo folk irlandés. Constituíronse como grupo en 1962, na cidade de Dublín (Irlanda). Os seus membros orixinais foron Ronnie Drew (voz , guitarras), Luke Kelly (voz, banjo, guitarra), Barney McKenna (banjo), Ciaran Bourke (frauta irlandesa, harmónica, guitarra, voz) e John Sheahan (violín). Orixinalmente chamouse "The Ronnie Drew Group" ("O grupo de Ronnie Drew"), mais trocaron o nome polo de The Dubliners pola novela de James Joyce ("Dubliners") que Kelly estaba a ler nese momento. O seu primeiro éxito no Reino Unido foi "Seven Drunken Nights".

En 2008 gravouse un disco homenaxe a Ronnie Drew (falecido pouco tempo despois, o 16 de agosto de 2008), titulado *The ballad of Ronnie Drew*, no que participaron, entroutros, Bono, Sinéad O'Connor, Christy Moore e Shane MacGowan.

O 5 de abril de 2012 falece en Dublín o membro fundador do grupo, Barney McKenna.

## Os membros 
* 1962-1964: Ronnie, Luke, Barney, Ciarán
* 1964-1965: Ronnie, Barney, Ciarán, Bobby, John
* 1965-1974: Ronnie, Luke, Barney, Ciarán, John 
* 1974-1979: Luke, Barney, John, Jim
* 1979-1983: Ronnie, Luke, Barney, John
* 1983-1988: Ronnie, Barney, John, Seán
* 1988-1995: Ronnie, Barney, John, Seán, Eamonn
* 1996-2005: Barney, John, Seán, Eamonn, Paddy
* 2005-presente: Barney, John, Seán, Eamonn, Patsy

## Discografía 
* 1964 *The Dubliners with Luke Kelly*
* 1965 *In Concert*
* 1966 *Finnegan Wakes*
* 1967 *A Drop of the Hard Stuff* (a.k.a. *Seven Drunken Nights*)
* 1967 *More of the Hard Stuff*
* 1968 ''Drinkin' and Courtin'* (a.k.a. *I Know My Love*)
* 1968 *At It Again* (a.k.a. *Seven Deadly Sins*)
* 1969 *Live at the Royal Albert Hall*
* 1969 *At Home with The Dubliners*
* 1969 *It's The Dubliners*
* 1970 *Revolution*
* 1972 *Hometown*
* 1972 *Double Dubliners* (a.k.a. *Alive And Well*)
* 1973 *Plain and Simple*
* 1974 *Live
* 1975 *Now*
* 1976 *A Parcel of Rogues*
* 1977 *Live at Montreux*
* 1977 *Home, Boys, Home*
* 1977 *15 Years On* (reassembling)
* 1979 *Together Again*
* 1983 *21 Years On* (reassembling)
* 1983 *Prodigal Sons*
* 1985 *Live In Carré*
* 1987 *25 Years Celebration* (reassembling)
* 1988 ''Dubliner's Dublin*
* 1992 *30 Years A-Greying* (reassembling)
* 1992 *Off to Dublin Green*
* 1996 *Further Along*
* 1997 *Alive Alive-O*
* 1997 *The Definitive Transatlantic Collection*
* 1998 *At their best*
* 2000 *Original Dubliners*
* 2000 *Collection* (reassembling)
* 2002 *The best of The Dubliners*
* 2002 *The Transatlantic Anthology*
* 2002 *40 Years* (half reassembling)
* 2002 *Live From The Gaiety*
* 2003 *Spirit of the Irish*
* 2006 *The Dubliners Collection* (reassembling)
* 2006 *Live At Vicar Street''

## Notas 
## Véxase tamén 
### Ligazóns externas 
Páxina oficial do grupo
Iwaki

**Iwaki** (いわき市, いわきし, *Iwaki-shi*) é un concello da prefectura de Fukushima no Xapón. Está situado ao sur da rexión de Tōhoku e ao sueste da prefectura, ao leste da illa de Honshū. A súa superficie é de 1.231,34&nbsp;km², a poboación é de 345.488 habitantes (2009) e ten unha densidade de poboación de 281 h/km².

O concello de Iwaki limita cos concellos de Hirono, Naraha, Kawauchi, Tamura, Ono, Hirata, Furudono, Samegawa (que son da prefectura de Fukushima); e Kitaibaraki (este último é da prefectura de Ibaraki).

## Historia 
A cidade de Iwaki foi fundada pola fusión de 5 concellos de cidades, 4 concellos de vilas e 5 concellos de aldeas no ano 1966.

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Iwaki .
* Sitio web oficial da cidade de Iwaki .
Motomiya

**Motomiya** (本宮市, もとみやし, *Motomiya-shi*) é un concello da prefectura de Fukushima no Xapón. Está situado ao sur da rexión de Tōhoku, ao sueste da prefectura, e ao leste da illa de Honshū. A súa superficie é de 87,94&nbsp;km², a poboación é de 31.750 habitantes (2009) e ten unha densidade de poboación de 361 h/km².

O concello de Motomiya limita cos concellos de Kōriyama, Ōtama, Nihonmatsu e Miharu.

## Historia 
A cidade de Motomiya foi fundada pola fusión do concello da vila de *Motomiya* e o concello da aldea de *Shirasawa* no distrito de Adachi no ano 2007.
Gloucester Rugby

**Gloucester Rugby** é un equipo profesional de rugby da cidade de Gloucester, no Oeste de Inglaterra. Compite na Aviva Premiership, así como na Copa Anglo-Galesa e nas competicións europeas (Copa de Campións Europea de Rugby ou European Rugby Challenge Cup).

O equipo xoga os seus partidos como local no estadio do distrito de Kingsholm. O club non ten ningún alcume oficial, mais adoitan referirse a eles como 'Cherry and Whites'.

Os maiores rivais do Gloucester Rugby son o Bath, Worcester e Bristol, denominándose os partidos entre os catro como'' 'west country derbies'.'' O club foi fundado en 1873.

## Palmarés
### Competicións nacionais
O Gloucester Rugby é un dos equipos clásicos do rugby inglés, e forma parte do grupiño de equipos que nunca descenderon da máxima categoría, xunto con Leicester Tigers, Bath Rugby e London Wasps. No campionato de liga acadou 4 subcampionatos, mesmo a pesar de rematar 3 veces primeiro na táboa clasificatoria tralo remate da tempada regular. Na competición copeira foi o primeiro campión que tivo o torneo, e acadou outros 4 títulos nos seguintes anos.
 

* Na táboa da liga, o número indica a posición final ó remate da tempada regular. En vermello, ano no que foi campión.
* Na táboa da copa, o "C" en vermello indica o ano no que foi campión, e o "F" indica o ano no que foi finalista.

### Competicións continentais
Gloucester Rugby é un clásico das competicións europeas, máis da Heineken Cup que da Challenge Cup. O único título europeo no palmarés do club é a Challenge Cup que gañou na tempada 2005-06, batendo na final a London Irish.
 

* **C** = Campión; F = Finalista; ½ = Semifinalista; ¼ = Cuartofinalista; g = Caeu na fase de grupos.

## Tempada actual
## Véxase tamén
### Ligazóns externas
* 28px Páxina oficial de Gloucester Rugby  
* Páxina oficial da Premiership
Gamagōri

**Gamagōri** (蒲郡市, がまごおりし, *Gamagōri-shi*) é un concello da prefectura de Aichi no Xapón. Está situado na parte de Tōkai da rexión de Chūbu, e ó sueste da prefectura, na zona da provincia histórica de Mikawa, no centro da illa de Honshū. A súa superficie é de 56,81&nbsp;km², a poboación é de 82.183 habitantes (2009) e ten unha densidade de poboación de 1.450 h/km².

O concello de Gamagōri limita cos concellos de Hazu, Kōta, Okazaki e Toyokawa.

## Cidades irmandadas 
*  Gisborne, Nova Zelandia (1996).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Gamagōri .  
* Sitio web oficial da cidade de Gamagōri .
Sonia Barros

**Sonia Barros**, nada en Vigo en 1975, é unha directora de televisión galega.

## Traxectoria
En 1993 trasladouse á Coruña para estudar publicidade, pero ao rematar a súa formación enfocouse ao mundo da televisión. En 1999 dirixiu unha serie documental para a TVE en Galicia titulada *Vidas*. Pouco despois, volve á dirección cos documentáis *Distrito quinto*, unha produción sobre marxinados no barrio coruñés de Labañou, "Surf, a primeira onda" e "Tocados polo vento", todos para a TVG.  No ano 2003 dirixe outra serie documental, nesta ocasión sobre a catástrofe do Prestige para TVE.

Despois de encargarse da dirección e guión do primeiro concurso-reality da TVG, *A casa de 1906* (2006) e ao ano seguinte da segunda edición do mesmo "A casa de 1907",  reincidiu no xénero ao dirixir *Ruta 66* (2008), un reality onde os protagonistas eran da terceira idade.

En 2009 dirixiu *El aprendiz*, un programa de telerrealidade que se basea na contratación e loita por un traballo e que foi presentado polo publicista catalán Lluís Bassat para a cadea *La Sexta*.
Nago

**Nago** (名護市, なごし, *Nago-shi*) é un concello xaponés da prefectura de Okinawa. Está situado no centro da illa de Okinawa. A súa superficie é de 210,33&nbsp;km², a poboación é de 60.938 habitantes (2009) e ten unha densidade de poboación de 290 hab./km².

O concello de Nago limita cos concellos de Ginoza, Onna, Motobu, Nakijin, Ōgimi e Higashi.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Nago .
Takayama, Gifu

**Takayama** (高山市, たかやまし, *Takayama-shi*) é un concello da prefectura de Gifu no Xapón. Está situado no centro da rexión de Chūbu e ao norte da rexión de Tōkai, ao norte da prefectura, na zona da provincia histórica de Hida, no centro da illa de Honshū. A súa superficie é de 2.177,67&nbsp;km², a poboación é de 93.762 habitantes (2009) e ten unha densidade de poboación de 43,1 h/km².

O concello de Takayama limita cos concellos de Hida, Shirakawa, Gujō, Gero (que son da prefectura de Gifu); de Kiso, Matsumoto, Ōmachi (que son da prefectura de Nagano); Toyama (que é da prefectura de Toyama); Hakusan (que é da prefectura de Ishikawa); e Ōno (este último é da prefectura de Fukui).

## Cidades irmandadas 
*  Denver, Colorado, Estados Unidos (1960).
*  Matsumoto, prefectura de Nagano, Xapón (1971).
Illas Kai

As **Illas Kai** (tamén **Illas Kei**) de Indonesia están na parte sur-oriental das illas Molucas.

## Xeografía 
Os habitantes das illas chamanas Nuhu Evav (illas Evav) ou Tanat Evav (terra Evav), pero son coñecidas como Kei polas persoas das illas veciñas. "Kai" é en realidade unha ortografía neerlandesa da época colonial, que aínda persiste. As illas atópanse ao sur da Península de Doberai da illa de Nova Guinea, ao oeste das illas Aru, e ao nordés das illas Tanimbar. O pequeno grupo chamado illas Tayandu (tamén Tahayad) está xusto ao oeste.

As illas Kei compóñense de numerosas illas, incluídos os:
 
* Kai Besar ou Nuhu Yuut ou Nusteen (Gran Kei) 
* Kai Kecil ou Nuhu Roia ou Nusyanat (Pequena Kei) 
* Tanimbar Kei ou Tnebar Evav 
* Kei Dulah ou Du 
* Dulah Laut ou Du Roa 
* Kuur 
* Taam 
* Illas Tayandu (Tahayad) grupo.

A superficie total das terras das Illas Kei é 1438&nbsp;km².

Kei Besar é montañosa e densamente boscosa. 
Kei Kecil ten a maior poboación, e é plana. En realidade, é un arrecife de coral. 

A capital é a cidade de Tual, na súa maioría habitada por musulmáns. Langgur é o centro dos cristiáns. 
Kei é famosa pola beleza das súas praias, por exemplo, Pasir Panjang.

As illas Kei son parte da Liña de Wallace, o grupo de illas indonesias que están separadas por augas profundas tanto da plataforma continental de Asia e Australia, e nunca estiveron vinculadas a ningún dos dous continentes. Como resultado, as illas Kei teñen poucos mamíferos nativos.

330px|esquerda
Lista de conselleiros federais de Suíza

A continuación preséntase a lista completa dos conselleiros federais de Suíza.

## Véxase tamén 
*Política de Suíza
*Partido Socialista Suízo
*Partido Demócrata Cristián
*Partido Radical Suízo
*Unión Democrática del Centro
*Partido Burgués Democrático
*Os Verdes
Didier Burkhalter

**Didier Burkhalter**, nado en Neuchâtel o 17 de abril 1960, é un político suízo e pertencente o Partido Liberal Demócrata da Suíza.

## Traxectoria
Foi elixido Conselleiro Federal o 16 de setembro de 2009, como sucesor de Pascal Couchepin. É membro do Consello Federal dende a mesma data.
Shirakawa, Fukushima

**Shirakawa** (白河市, しらかわし, *Shirakawa-shi*) é un concello da prefectura de Fukushima no Xapón. Está situado ao sur da rexión de Tōhoku e ao sur da prefectura, ao leste da illa de Honshū. A súa superficie é de 305,30&nbsp;km², a poboación é de 65&nbsp;040 habitantes (2009) e ten unha densidade de poboación de 213 hab./km².

O concello de Shirakawa limita cos concellos de Nishigō, Ten'ei, Yabuki, Izumizaki, Nakajima, Ishikawa, Asakawa, Tanagura (que son da prefectura de Fukushima); e Nasu (este último é da prefectura de Tochigi).

## Cidades irmandadas 
*  Compiègne (Oise, Picardía; desde 1988).
*  Anoka (Minnesota; desde 2002).
Phoenix (homónimos)

**Phoenix** pódese referir a:

* **Phoenix**, unha constelación;
* ***Phoenix***, xénero de palmeiras;
* **Phoenix**, cidade de Arizona;
***Phoenix** ou **fénix**, moeda da Grecia moderna entre 1827 e 1832;
* **Phoenix Suns**, equipo de baloncesto de dita cidade;
* **River Phoenix**, actor estadounidense (1970-1993);
* **Joaquin Phoenix**, actor e cantante estadounidense (n. 1974).
* **Phoenix (sonda espacial)**, unha sonda espacial enviada a Marte.

## Véxase tamén
Battlestar Galactica (serie de 2004)

[miniatura|300px|[Grace Park é unha das intérpretes de Battlestar Galactica]]
**Battlestar Galactica** é unha serie de televisión británico-canadense-estadounidense de ciencia ficción que forma parte do universo Battlestar Galactica. David Eick e Ronald D. Moore creárona como reelaboración da serie de televisión de 1978,  Battlestar Galactica creada por Glen A. Larson.

## Características
A serie comezou como unha miniserie de tres horas en decembro de 2003 na canle Syfy dos Estados Unidos, por mor do seu éxito, foi un dos programas máis vistos na historia da canle, déuselle continuidade como serie durante catro tempadas. A primeira emisión da serie foi no Reino Unido o 18 de outubro de 2004 transmitida por Sky One, o último episodio emitiuse o 20 de marzo de 2009. Os protagonistas principais son Edward James Olmos e Mary McDonnell, contou coa aprobación da crítica, levando un Premio Peabody e o  da Television Critics Association ó mellor programa do ano.

A serie tamén foi moi popular no Canadá, Europa e Australia. Do argumento da serie vaise emitir outra chamada Caprica prevista para se emitir en xaneiro de 2010 pero o episodio piloto xa saíu en DVD e para descarga directa.

## Argumento
A historia de Battlestar Galactica transcorre nunha parte afastada da galaxia, onde unha civilización de seres humanos viven nunha serie de planetas coñecidos como as Doce Colonias. No pasado, as colonias estiveran en guerra cunha raza cibernética coñecida como cylons. Coa axuda involuntaria dun ser humano chamado Gaius Baltar, os cylons lanzan un ataque por sorpresa sobre as Doce colonias, destruíndo os planetas, arrasando á súa poboación. Uns poucos sobreviventes humanos foxen para o espazo a bordo de calquera nave espacial que estea  ó seu alcance. De todas as frota colonial, a Battlestar Galactica parece ser a única nave militar importante que sobreviviu ao ataque. Baixo o liderado do famoso líder militar comandante William "Bill" Adama, a Battlestar Galactica e a súa tripulación asume a tarefa de liderar a pequena frota dos superviventes no espazo en busca dun lugar lendario coñecido como Terra.
Schwende

**Schwende** (oficialmente coñecida como *distrito*) é unha comuna suíza do cantón de Appenzell Interior, situada ao extremo sur do cantón. Limita ao norte coas comunas de Gonten e Appenzell, ao leste e sur con Rüte, ao suroeste con Wildhaus (SG), e ao oeste con Hundwil (AR).

As localidades de Wasserauen e Weissbad, fan parte do territorio comunal.
Appenzell

**Appenzell** (en francés *Appenzell* e en italiano *Appenzello*) é unha comuna e distrito suízo, capital do cantón de Appenzell Interior.
200px|miniatura|dereita|Centro da cidade e punto de interese turístico.

## Xeografía 
A comuna-distrito de Appenzell atópase situada nos Prealpes appenzellenses, a 780 m, aos pés do macizo do Säntis, o monte máis alto de toda a cadea montañosa do cantón. Limita ao norte coa comuna de Schlatt-Haslen, ao nordés con Gais (AR), ao leste con Rüte, ao sur con Schwende, e ao oeste con Gonten.

O distrito inclúe as localidades de Kau, Mendle, Mettlen, Rinkenbach e Sammelplatz, así como a localidade de Appenzell, a cal se acha esparexida nos distritos de Appenzell, Schwende e Rüte, aínda que a maior parte se atopa no distrito de Appenzell.

## Imaxes 

Ficheiro:Appenzell Brunnen.JPG|Fonte de auga da praza onde se reúne o pobo para o voto popular
Ficheiro:St. Mauritius Appenzell.jpg|Igrexa de San Mauricio (Sankt Maurizius) no centro da cidade
Ficheiro:AppenzellLandeskanzlei.jpg|Casa do concello
Ficheiro:Appenzell stumpf.jpg|A cidade de Appenzell na crónica de Johannes Stumpf do ano 1548

## Historia 
En 1071 menciónase por primeira vez a vila baixo o nome de *Abbacella*. En 1223 menciónase como *Abbatiscella*, o que significa *a cela do abade*.200px|miniatura|esquerda|Casas de gandeiros de Appenzell.
Como o pobo está dividido en varios distritos, xa no século XVI se formou a Feuerschaugemeinde para unir os servizos públicos, como os bombeiros, a subministración de auga ou a electricidade, nunha institución común.

## Turismo 
A pesar de ser un lugar afastado, o distrito está ben comunicado por ferrocarril e por estrada desde Gossau e Sankt Gallen. É un centro turístico, grazas á conservación do patrimonio arquitectónico que lle dá un aire pintoresco. Ademais, pódense atopar todo tipo de souvenirs dos Alpes. É un punto preferido para o comezo de excursións á rexión dos Grisóns e do lago de Constanza.

## Ligazóns externas 
* Sitio oficial
Galatea (lúa)

[miniatura|esquerda|250px|**Galatea** dentro do feble arco do [Aneis de Neptuno|anel preto de Neptuno.]]
**Galatea** (ou en grego *Γαλάτεια),* tamén coñecida coma **Neptuno&nbsp;VI**, é o cuarto satélite máis próximo a Neptuno. Foi máis tarde nomeada Galatea, unha das Nereidas da mitoloxía grega.

Galatea foi descuberta a finais de xullo do 1989 a partir de imaxes tomadas pola sonda espacial *Voyager 2*. Déuselle a designación temporal de **S/1989&nbsp;N&nbsp;4**. O descubrimento foi anunciado (IAUC 4824) o 2 de agosto do 1989, pero o texto só fala de "10 fotogramas tomados en 5 días", resultando así que o descubrimento fora uns cantos días antes do 28 de xullo. O nome foille outorgado o 16 de setembro do 1991.

Galatea amosa unha forma irregular e non amosa signos de modificacións xeolóxicas. É máis coma unha pila de cascallos "reagrupados" a partir de fragmentos de satélites orixinais de Neptuno, os cales foron pulverizados polas perturbacións de Tritón pouco despois de que a lúa fose capturada na súa moi excéntrica órbita inicial.

A órbita de Galatea está por debaixo do radio da órbita sincrónica de Neptuno, está pois nunha lenta espiral cara ó planeta debido ó efecto de desaceleración que as mareas gravitatorias provocan e eventualmente podería impactar contra a atmosfera de Neptuno, ou partirse, creando un anel planetario unha vez traspasado o límite de Roche, debido á dispersión dos fragmentos da lúa.

Galatea parece ser unha lúa pastor para o anel de Adam que está a 1000&nbsp;km cara a fóra respecto da órbita da lúa. As resonancias con Galatea nunha taxa de 42:43 son consideradas coma o mecanismo máis probable de confinamento dos particulares arcos de anel que existen neste anel. A masa de Galatea foi estimada a partir das perturbacións que esta crea no anel.

## Notas 
## Véxase tamén 
### Outros artigos 
* Neptuno

### Ligazóns externas 
* Galatea Profile by NASA's Solar System Exploration 
* Neptune's Known Satellites (by Scott S. Sheppard)
Lois XI de Francia

**Lois XI de Francia**, coñecido como *Lois o Prudente* (en ), nado en 1423 e finado en 1483, foi rei de Francia entre o 1461 e o 1483. Sucedeu o seu pai, Carlos VII. Lois entrou en rebelión aberta contra o seu pai nunha revolta de curta duración coñecida como Praguerie en 1440. O rei perdoou os seus vasalos rebeldes, incluído Luís, a quen confiou a xestión do Delfinado, daquela unha provincia do sueste de Francia. Porén, as incesantes intrigas de Lois levaron ao seu pai a desterralo da corte. Dende o Delfinado, Lois dirixiu a súa propia formación política e casou con Carlota de Savoia, filla de Lois de Savoia, contra a vontade do seu pai. Carlos VII enviou un exército para someter o seu fillo á súa vontade, mais Lois fuxiu ao Ducado de Borgoña, onde foi acollido por Filipe o Bo, o duque de Borgoña, o meirande inimigo de Carlos.

Cando Carlos VII morreu en 1461, Lois abandonou a corte de Borgoña para tomar posesión do seu reino. O seu gusto pola intriga e a súa intensa actividade diplomática valéronlle os alcumes de "o Astuto" (*le rusé*) e "a araña universal" (''l'universelle aragne''), xa que os seus inimigos acusárono de tear redes de complots e conspiracións.

En 1472, o posterior duque de Borgoña, Carlos o Temerario, levantouse en armas contra o seu rival Lois. Porén, Lois puido illar a Carlos dos seus aliados ingleses asinando o Tratado de Picquigny (1475) con Eduardo IV de Inglaterra. O tratado puxo fin formalmente á guerra dos Cen Anos. Coa morte de Carlos o Temerario na batalla de Nancy en 1477, a dinastía dos duques de Borgoña morreu. Lois aproveitou a situación para apoderarse de numerosos territorios de Borgoña, incluíndo a propia Borgoña e Picardía.

Sen ameazas estranxeiras directas, Lois puido eliminar os seus vasalos rebeldes, ampliar o poder real e fortalecer o desenvolvemento económico do seu país. Morreu en 1483, e sucedeuno o seu fillo máis novo Carlos VIII.

## Notas 
## Véxase tamén 
### Bibliografía 
* 
*
Tarumizu

**Tarumizu** (垂水市, たるみずし, *Tarumizu-shi*) é un concello da prefectura de Kagoshima no Xapón. Está situado ó sur da rexión de Kyūshū e no centro da prefectura, na península de Ōsumi, na zona da provincia histórica de Ōsumi, na illa de Kyūshū. A súa superficie é de 162,02&nbsp;km², a poboación é de 13.688 habitantes (2021) e ten unha densidade de poboación de 84,48 h/km².

## Xeografía 
Tarumizu atópase no noroeste da península de Ōsumi, fronte á baía de Kagoshima. O centro urbano está en terreo baixo fronte a costa, e terra a dentro ao leste está dominado pola meseta Shirasu e montes. Sakurajima, antes unha illa, quedou conectada coa terra firme pola Grande Erupción Taisho en 1914, mais Sakurajima pertence administrativamente a Kagoshima, non a Tarumizu.
miniatura|550x550px|Bosque dos mil ginkgos (*Senbon Ichou*)

### Concellos lindeiros 
Prefectura de Kagoshima

* Kagoshima
* Kanoya
* Kirishima

### Clima 
Tarumizu presenta un clima subtropical húmido (*Cfa*) caracterizada por veráns cálidos, invernos suaves e case sen nevadas. A súa temperatura media é de 16,3&nbsp;°C, cunha precipitación anual de 2260mm sendo setembro o mes máis chuvioso.

### Demografía 
Segundo datos dos censos realizados dende 1920, Tarumizu alcanzou o seu máximo poboacional nos anos 50 con 38.185 habitantes, pero a partir de entón a cifra descendeu continuamente, có censo de 2021 (13.688 hab) representando só o 35% da cifra de 1950. Con isto, Tarumizu representa un severo caso de despoboación.

## Historia 
A área de Tarumizu foi parte de provincia de Ōsumi, que a súa vez pertencía ao dominio de Satsuma durante o Período Edo. Despois da Restauración Meiji, a aldea de Tarumizu foi creada a raíz da creación do sistema moderno de concellos o 1 de abril de 1889. Tarumizu obtivo o status de vila en 1924 e despois o status de cidade en 1958.

No febreiro de 1944, o *Tarumizu Maru,* un transbordador de pasaxeiros zarpou rumbo a Kagoshima e volcou en minutos. 466 pasaxeiros faleceron.

## Economía 
Tarumizu ten unha economía primaria baseada na agricultura, pesca, forestería e no procesado de alimentos.

## Educación 
Tarumizu ten oito escolas públicas de primaria e unha escola secundaria pública xestionada polo goberno da cidade e unha escola secundaria pública xestionada pola Xunta de Educación da Prefectura de Kagoshima. Tamén hai unha escola secundaria privada. A cidade tamén alberga o Laboratorio de Medio Ambiente Solar-Terrestre da Universidade de Nagoya.

## Transporte 
Tarumizu estivo sen servizos ferroviarios de pasaxeiros despois do peche da liña Ōsumi en 1987. A estación máis próxima é a estación de Kagoshima-Chūō no Kyushu Shinkansen.

## Atraccións locais 
* Bosque dos Mil Ginkgos

## Notas 
## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Tarumizu .
Illas Leti

As **Illas Leti** en Indonesia son parte da illas Molucas. As illas principais son Moa, Leti e Lakor.

O arquipélago ten 750&nbsp;km² e unha poboación de aprox. 60.000 habiteantes. A cidade máis importante é Pati, en Moa. A industria inclúe o cultivo da Rice, palma de cocos e tabaco, a cría de animais e a pesca.

Leti, a illa máis occidental, ten aproximadamente unha poboación de 7000 habitantes. A illa é unha cadea de montañas triangular, entre a montaña de Koli Besar no leste e as montañas Rapat no oeste. Leti non ten portos naturais, e está totalmente illada do mundo exterior durante o monzón de decembro a abril, cando os seus peiraos son inutilizables. 
En Leti fálase o idioma Leti.
Kisar

A illa Indonesia de **Kisar** está situado ao nordés de Timor.

## Xeografía 
Kisar pertence xeograficamente ás Illas menores da Sonda, pero politicamente á provincia Indonesia das Molucas. En Kisar viven unhas 14.000 persoas.

A capital de Kisar é Wonreli, capital do distrito de Kepulauan Barat Daya (*Illas Molucas do Sur*), que consta de 48 illas con 70.308 persoas. Estas inclúen Liran, Wetar, Kisar, Leti, Moa, Lakor, Sermata e Masela.

As linguas faladas son o Oisara e o Kisar.
Simon Cowell

miniatura|200px|Simon Cowell en 2008
**Simon Phillip Cowell**, nado o 7 de outubro de 1959 en Brighton, é un empresario e personalidade televisiva inglesa.

## Traxectoria 
É famoso no Reino Unido e os Estados Unidos polo seu papel de xuíz en programas da televisión como Pop Idol, American Idol, The X Factor e Britain's Got Talent, tamén é o propietario da produtora de televisión e música Syco. Cowell é coñecido polas súas críticas ásperas, controvertidas e polos seus insultos ós concursantes e ás súas habilidades. É o creador da franquía de programas Got Talent, X Factor e do grupo musical *Il Divo*.
Himno de Suíza

O **Himno de Suíza**, tamén coñecido como *Cántico Suízo* (en alemán: *Schweizerpsalm*, en francés: *Cantique suisse*, en italiano: *Salmo Svizzero*, en romanche: *Psalm svizzer*) é o himno nacional de Suíza.

A historia do actual himno nacional suízo data de 1841, cando o himno foi composto polo monxe cisterciense da abadía de Wettingen Alberik Zwyssig (1808-1854). Desde entón o himno foi cantado frecuentemente en eventos nacionais. En 1961 foi admitido provisionalmente, ata que foi declarado himno oficial da Confederación o 1 de abril de 1981.

## Historia 
Ata finais do século XIX Suíza non ten ningún himno nacional. O primeiro himno patriótico utilizado en Suíza foi o *Rufst du mein Vaterland* (en francés: *Ô Monts indépendants*, en italiano: *Ci chiami ou patria*, en romanche: *E clomas, tger paeis*), composto en 1811 por Johann Rudolf Wyss (1743-1818) coa melodía de God Save the Queen e utilizado ata 1961.

Pola súa banda o Cántico suízo foi composto en 1841 por Alberik Zwyssig coa letra de Leonhard Widmer (1809-1867). Desde esta data o himno foi cantado frecuentemente en eventos patrióticos, nos que os coros de homes de todo o país o agregaron ao seu repertorio con traducións en Romandía e a Suíza italiana. O Consello Federal declinou en varias ocasións o declarar este canto como himno oficial, xa que o pobo debía elixir a canción que quería como himno, posto que *Rufst du mein Vaterland* era utilizado para as cerimonias políticas e militares.

O feito de que o himno suízo (Rufst du mein Vaterland) tivese a melodía de God Save the Queen, ocasionou algunhas situacións delicadas cando os dous himnos eran "cantados" ao mesmo tempo. O himno actual de orixe cen por cento helvético substitúe entón provisionalmente en 1961 o himno *Rufst du mein Vaterland*.
Formato de papel

O **formato do papel** tivo variacións ao longo da historia recente, pero na actualidade adóitanse utilizar dous sistemas, o estándar internacional (ISO 216) e o formato norteamericano.

O formato estándar internacional é o máis utilizado en todo o mundo. Foi estandarizado pola Organización Internacional para a Estandarización en 1975, baseándose nos formatos definidos no ano 1922 na norma DIN 476 do Deutsches Institut für Normung, máis coñecido como DIN desenvolvido polo enxeñeiro Walter Porstmann. Tras Alemaña o formato foi primeiro adoptado por Bélxica en 1924, outros países europeos recoñecérono nos anos seguintes como o formato estándar, a Unión Soviética fíxoo en 1931. Tras a segunda guerra mundial adoptárono a maioría dos países, España fíxoo en 1947 e Portugal en 1954. No ano 2009 é o formato estándar de todos os países, agás os Estados Unidos e o Canadá, onde é o estándar o sistema norteamericano, que se basea en sistemas tradicionais utilizado neses países. En Chile é estándar o formato norteamericano para o tamaño carta é un formato propio, denominado oficio, para os documentos oficiais. En Filipinas tamén está en uso o sistema norteamericano para o formato carta e un formato propio para os documentos legais. Noutros países como México ou Colombia o formato estándar é o ISO 216 pero o formato norteamericano é case o único que se emprega na práctica.

## Formato ISO 216
miniatura|200px|Formatos tipo A.

## Formato latinoamericano e norteamericano
miniatura|200px|Papel carta segundo o estándar norteamericano.
Joaquin Phoenix

**Joaquin Rafael Phoenix**, nado **Joaquin Rafael Bottom** o 28 de outubro de 1974 en San Xoán (Porto Rico), é un actor e músico estadounidense. Irmán de River Phoneix e Summer Phoenix.

## Traxectoria 
Viviu en Porto Rico os primeiros catro anos da súa vida ata que coa súa familia marchou ós Estados Unidos, onde se educou, tamén viviu en México e outros países americanos debido ós frecuentes traslados da súa familia, unha familia de artistas.

Como actor fíxose coñecido polas interpretacións de Cómodo en *Gladiator* e Johnny Cash en *Walk the Line*, tamén dirixiu vídeos musicais de bandas como Ringside, She Wants Revenge, People in Planes, Arckid, Albert Hammond Jr. e Silversun Pickups, produciu filmes e programas para a televisión como 4Real, e gravou un álbum, a banda sonora de *Walk the Line*, co que gañou un Premio Grammy.

## Filmografía 
## Véxase tamén
Xogos da Francofonía

Os **Xogos Francófonos** (*Jeux de la Francophonie*, en francés) son unha combinación de eventos artísticos e deportivos de países de lingua francesa, realizados cada catro anos dende o 1989. O evento é aberto a atletas e artistas de todos os membros da *Francofonía*. O número de participantes varía entre 1.500 e 3.000 atletas e artistas.

## Membros participantes 
Nos Xogos participan xentes de 55 estados membros, de 3 estados asociados e de 13 membros observadores. Canadá está representada por tres equipos: Quebec, Novo Brunswick (a única provincia oficialmente bilingüe co francés) e outro equipo que representa o resto do estado. Bélxica está representada por atletas da zona francófona do país.

### 55 Membros 
### Membros asociados 
* Chipre
* Ghana 
* Armenia

### Membros observadores 
## Edicións 
* 1989: Casablanca e Rabat
* 1994: París/Évry-Bondoufle, Francia
* 1997: Antananarivo, Madagascar
* 2001: Ottawa-Gatineau, Canadá
* 2005: Niamey, Níxer
* 2009: Beirut, Líbano

## Probas da edición do 2005 
### Deportes 
* Atletismo
* Baloncesto
* Boxeo
* Fútbol
* Judo
* Tenis de mesa
* Loita

### Cultura 
* Canto
* Conto de fadas
* Danza folclórica nativa
* Poesía
* Pintura
* Fotografía
* Escultura

## Véxase tamén 
### Outros artigos 
* Xogos da Commonwealth
* Xogos da Lusofonía

### Ligazóns externas 
* Páxina oficial do Comité internacional do xogos da Francophonie